Πρόσκληση για επιλογή εξερχόμενων φοιτητών/τριών για σπουδές στο πλαίσιο του προγράμματος ERASMUS+ για φοίτηση στα Παν/μια μέλη της συμμαχίας Παν/μίων CIVIS το ακαδ. έτος 2026-27


Το Εθνικό και Καποδιστριακό Πανεπιστήμιο Αθηνών είναι ένα από τα 11  πλέον Ευρωπαϊκά Πανεπιστήμια που συναποτελούν το πανεπιστημιακό Δίκτυο συνεργασίας με την επωνυμία CIVIS-«Πανεπιστήμιο Πολιτών της Ευρώπης», στο πλαίσιο της πρωτοβουλίας της Ευρωπαϊκής Επιτροπής “EUROPEAN UNIVERSITY”, η οποία χρηματοδοτείται από το πρόγραμμα Erasmus+. Τα δέκα άλλα Πανεπιστήμια είναι:  Το Πανεπιστήμιο της Μασσαλίας, Aix Marseille Université, (Aix-en-Provence και Μασσαλία, Γαλλία), το Ελεύθερο Πανεπιστήμιο των Βρυξελλών, Université libre de Bruxelles (Βρυξέλλες, Βέλγιο), το Πανεπιστήμιο του Βουκουρεστίου, Universitatea din București (Βουκουρέστι, Ρουμανία), το Αυτόνομο Πανεπιστήμιο της Μαδρίτης, Universidad Autónoma de Madrid (Μαδρίτη, Ισπανία), το Πανεπιστήμιο Sapienza της Ρώμης, Sapienza Università di Roma (Ρώμη, Ιταλία), το Πανεπιστήμιο της Στοκχόλμης, Stockholms Universitet (Στοκχόλμη, Σουηδία), το Eberhard-Karls-Universität Tübingen (Tübingen, Γερμανία), το Πανεπιστήμιο της Γλασκώβης, University of Glasgow (Γλασκώβη, Ην. Βασίλειο), το Πανεπιστήμιο του Salzburg, Paris Lodron Universität Salzburg (Salzburg, Αυστρία) και το Πανεπιστήμιο της Λωζάνης, University of Lausanne (Λωζάνη, Ελβετία).

Υπενθυμίζεται ότι πρωταρχικός στόχος των Παν/μίων CIVIS είναι η αύξηση της κινητικότητας φοιτητών μεταξύ των Ιδρυμάτων της Συμμαχίας. Γι’ αυτό, τα Παν/μια-μέλη του CIVIS συμφώνησαν να υπογράψουν διαπανεπιστημιακή συμφωνία μεταξύ τους για όλους τους (κοινούς) τομείς σπουδών.
Οι φοιτητές/τριες του ΕΚΠΑ μπορούν να υποβάλουν αίτηση για να μεταβούν σε κάποιο από τα συμμετέχοντα Παν/μια για ένα ή δύο εξάμηνα του ακαδ. έτους 2026-27. Η διάρκεια φοίτησης μπορεί να είναι έως δύο ακαδημαϊκά εξάμηνα, εκτός κι αν τίθεται συγκεκριμένος περιορισμός από το τμήμα του ΕΚΠΑ ή το συγκεκριμένο πρόγραμμα στο οποίο σπουδάζουν οι αιτούντες/ούσες ή από το ίδρυμα υποδοχής. Μόνο οι υποψήφιοι/ες διδάκτορες μπορούν, κατ΄ εξαίρεση, να συμμετάσχουν για μικρότερο χρονικό διάστημα (ελάχιστη διάρκεια: δύο μήνες). 

Καταληκτική ημερομηνία υποβολής αιτήσεων:  Δευτέρα 8 Δεκεμβρίου 2025 και ώρα 24:00

Σημειώνεται ότι όλες οι μετακινήσεις θα πρέπει να έχουν ολοκληρωθεί έως τις 31/7/2027. Σύμφωνα με τα έως τώρα δεδομένα, τυχόν διάστημα μετά από αυτή την ημερομηνία δεν θα επιχορηγείται.

Επίσης, στο πλαίσιο του προγράμματος Erasmus+, οι φοιτητές μπορούν να μετακινηθούν με φυσική παρουσία έως 12 μήνες συνολικά στον ίδιο κύκλο σπουδών (προπτυχιακό, μεταπτυχιακό, διδακτορικό), ανεξάρτητα από τον αριθμό και το είδος των κινητικοτήτων (σπουδές ή πρακτική άσκηση).

Στην ιστοσελίδα του CIVIS https://civis.eu/el/sxetika-me-to-civis/panepisthmia υπάρχει παραπομπή στην ιστοσελίδα κάθε συνεργαζόμενου πανεπιστημίου. Αναλυτικές πληροφορίες για τις Σχολές και τα Τμήματά τους, μαζί με τις προϋποθέσεις κάθε Ιδρύματος για την αποδοχή φοιτητών ERASMUS (θέσεις, κύκλοι σπουδών κ.α.) και στοιχεία επικοινωνίας, περιλαμβάνονται στον συνημμένο  πίνακα  (Συνημμένο 1: Πίνακας Συνεργαζόμενων Πανεπιστημίων Erasmus+/CIVIS 2026-2027)












	Ποσό μηνιαίας επιχορήγησης[footnoteRef:1] [1:  Οι κινητικότητες για το ακαδημαϊκό έτος 2026-27 θα χρηματοδοτηθούν από το σχέδιο 2025-1-EL01-KA131-HED-000320553. Τα ποσά που αναγράφονται στην παρούσα πρόσκληση είναι εκείνα που έχουν οριστεί από την Εθνική Μονάδα (Ι.Κ.Υ.) για το εν λόγω σχέδιο.] 

Το ποσό της μηνιαίας επιχορήγησης των φοιτητών που θα μετακινηθούν στο εξωτερικό για σπουδές για το έτος 2026-2027 καθορίζεται ανάλογα με τη χώρα υποδοχής ως εξής:


	Ομάδα
	Χώρα
	Ποσό μηνιαίας επιχορήγησης (€/μήνα)

	Ομάδα 1
Χώρες με υψηλό κόστος διαβίωσης
	Αυστρία, Βέλγιο, Γαλλία, Γερμανία, Δανία, Ιρλανδία, Ισλανδία, Ιταλία, Ολλανδία, Λιχτενστάιν, Λουξεμβούργο, Νορβηγία, Σουηδία, Φινλανδία, Ηνωμένο Βασίλειο, Ελβετία
	550

	Ομάδα 2
Χώρες με μεσαίο κόστος διαβίωσης
	Εσθονία, Ισπανία, Κύπρος, Λετονία, Μάλτα, Πορτογαλία, Σλοβακία, Σλοβενία, Δημοκρατία της Τσεχίας
	500

	Ομάδα 3
Χώρες με 
χαμηλόο κόστος διαβίωσης
	Βόρεια Μακεδονία, Βουλγαρία, Κροατία, Λιθουανία, Ουγγαρία, Πολωνία, Ρουμανία, Σερβία,  Τουρκία
	450

	Επιπλέον χρηματοδότηση προβλέπεται από το πρόγραμμα ERASMUS+ για τους φοιτητές με λιγότερες ευκαιρίες με βάση οικονομικά και κοινωνικά κριτήρια. 
Επίσης, επιπλέον χρηματοδότηση προβλέπεται για τους φοιτητές με Ειδικές Ανάγκες για την κάλυψη τυχόν επιπρόσθετων δαπανών κατά τη διάρκεια της κινητικότητας στο εξωτερικό.



Επιχορήγηση για την κάλυψη μετακίνησης:
Οι εξερχόμενοι/ες και εισερχόμενοι/ες φοιτητές/τριες και προσφάτως αποφοιτήσαντες/σες, λαμβάνουν χρηματοδότηση για την κάλυψη δαπανών ταξιδιού, που υπολογίζεται βάσει χιλιομετρικής απόστασης ανάμεσα στον τόπο προέλευσης του μετακινούμενου και τον τόπο διεξαγωγής της δραστηριότητας. Σε αυτό ισχύουν οι τιμές ανά ζώνη χιλιομέτρων, σύμφωνα με τον ακόλουθο πίνακα.
	Διανυόμενη απόσταση
	Συνήθης μετακίνηση
	Πράσινη μετακίνηση[footnoteRef:2] [2:  Ως πράσινη μετακίνηση ορίζεται η μετακίνηση με μειωμένο αποτύπωμα άνθρακα ή εν γένει περιβαλλοντικό αποτύπωμα, όπως πχ. λεωφορείο, τρένο ή συνεπιβατισμό (carpooling).
] 


	Μεταξύ 10 και 99 χλμ.
	28 ευρώ ανά συμμετέχοντα
	56 ευρώ ανά συμμετέχοντα

	Μεταξύ 100 και 499 χλμ.
	211 ευρώ ανά συμμετέχοντα
	285 ευρώ ανά συμμετέχοντα

	Μεταξύ 500 και 1999 χλμ.
	309 ευρώ ανά συμμετέχοντα
	417 ευρώ ανά συμμετέχοντα

	Μεταξύ 2000 και 2999 χλμ.
	395 ευρώ ανά συμμετέχοντα
	535 ευρώ ανά συμμετέχοντα

	Μεταξύ 3000 και 3999 χλμ.
	580 ευρώ ανά συμμετέχοντα
	785 ευρώ ανά συμμετέχοντα

	Μεταξύ 4000 και 7999 χλμ.
	1188 ευρώ ανά συμμετέχοντα
	1188 ευρώ ανά συμμετέχοντα

	8000 χλμ. ή άνω
	1735 ευρώ ανά συμμετέχοντα
	1735 ευρώ ανά συμμετέχοντα





Προϋποθέσεις συμμετοχής στο πρόγραμμα Erasmus+ Σπουδές 
Δικαίωμα συμμετοχής/αίτησης στο πρόγραμμα έχουν οι φοιτητές/τριες που πληρούν τις ακόλουθες προϋποθέσεις:
· Οι προπτυχιακοί/ές φοιτητές/τριες πρέπει να είναι εγγεγραμμένοι/ες τουλάχιστον στο δεύτερο έτος σπουδών τη στιγμή που υποβάλλουν την αίτηση. 
· Οι φοιτητές/τριες που βρίσκονται στο τελευταίο έτος φοίτησης ή είναι επί πτυχίω, έχουν δικαίωμα συμμετοχής μόνο αν χρωστούν ικανό αριθμό μαθημάτων, τα οποία να αντιστοιχούν τουλάχιστον σε 30 Πιστωτικές μονάδες (ECTS credits) ανά εξάμηνο φοίτησης στο εξωτερικό, ώστε να έχουν μεγαλύτερη δυνατότητα επιλογής μαθημάτων από το πρόγραμμα σπουδών του Πανεπιστημίου υποδοχής και αντίστοιχα αναγνώρισής τους στο ΕΚΠΑ.
· Οι φοιτητές/τριες πρέπει να έχουν επίπεδο γλωσσομάθειας τουλάχιστον Β2 για τη γλώσσα διδασκαλίας των προσφερόμενων μαθημάτων του Πανεπιστημίου υποδοχής για τους εισερχόμενους/ες φοιτητές/τριες Erasmus+/CIVIS. Η πιστοποίηση του επιπέδου γλωσσομάθειας γίνεται αποκλειστικά με την προσκόμιση του αντίστοιχου διπλώματος κατά την υποβολή της αίτησης συμμετοχής. Φοιτητές/τριες που δεν έχουν το αντίστοιχο δίπλωμα γλωσσομάθειας όταν υποβάλλουν αίτηση συμμετοχής στο Τμήμα τους δεν είναι επιλέξιμο/εςι. Τα διπλώματα που γίνονται δεκτά είναι αυτά τα οποία αναγνωρίζει το ΑΣΕΠ (ΑΠΟΔΕΙΞΗ ΓΛΩΣΣΟΜΑΘΕΙΑΣ). Οι φοιτητές/τριες των Τμημάτων ξένης γλώσσας και φιλολογίας, που δεν κατέχουν δίπλωμα γλωσσομάθειας, πρέπει να προσκομίσουν βεβαίωση επιπέδου τουλάχιστον Β2 από τον/την Πρόεδρο του Τμήματος. Οι μεταπτυχιακοί/ές φοιτητές/τριες των Τμημάτων ξένης γλώσσας και φιλολογίας δεν υποχρεούνται να προσκομίσουν τη βεβαίωση αυτή, εφόσον η γλώσσα διδασκαλίας στο Πανεπιστήμιο υποδοχής είναι αυτή του πτυχίου τους. Αν το Πανεπιστήμιο υποδοχής απαιτεί επίπεδο ανώτερο του Β2 (ή οριστεί κάτι τέτοιο από το Τμήμα του ΕΚΠΑ), αυτό θα αποτελεί προϋπόθεση επιλογής για το συγκεκριμένο Πανεπιστήμιο. Εάν απαιτείται επίπεδο κατώτερο του Β2, ισχύει υποχρεωτικά ως προϋπόθεση επιλογής το οριζόμενο από το ΕΚΠΑ Β2 επίπεδο γλωσσομάθειας.

